SEBUAH SIRI NETFLIX
Saya cuma mencadangkan sesuatu yang kita akan iktiraf
sebagai peradaban maju telah wujud di Zaman Ais.
Saya tak kata mereka ke bulan.
Tapi maksud saya, mereka jauh lebih maju
dari segi ilmu sains.
Ilmu tentang bumi, alam semesta,
berbanding yang kita ketahui.
Mereka juga memiliki pencapaian kejuruteraan yang hebat,
contohnya tapak yang bakal saya lawati di Cappadocia, Turkiye.
Terdapat sebuah kubu pertahanan kuno jauh di bawah tanah…
dibina bukan untuk melindungi beberapa orang, tapi ribuan orang.
Sejarawan aliran utama telah lama membahaskan tujuannya,
tapi saya percaya ia mungkin menjelaskan
bagaimana tamadun purba yang saya cari selama ini hilang.
Ini adalah kisah Derinkuyu.
MUSIM SEJUK YANG MEMBAWA MAUT
Saya berada di sebuah wilayah di Turkiye yang dipanggil Cappadocia.
Kira-kira 240 batu ke barat laut dari Göbekli Tepe bermisteri…
GÖBEKLI TEPE TURKIYE
…yang ditanam dengan sengaja,
mengabadikan bencana maha hebat di penghujung Zaman Ais.
Berjuta-juta tahun lalu, landskap kawasan ini mengalami perubahan
akibat beberapa letupan gunung berapi yang meninggalkan lapisan-lapisan abu
yang mampat selama beribu tahun menjadikannya batu lembut dipanggil tuf.
Batu yang mudah dibentuk,
penduduk tempatan menggelarnya "serombong pari-pari."
Namun, batu ini turut memungkinkan pembinaan
salah satu projek berskala besar paling menakjubkan
yang pernah dilaksanakan oleh manusia jauh di bawah batu lembut ini.
Beberapa batu dari tempat saya berdiri,
kota misteri tersembunyi yang dibina ribuan tahun lalu telah didedahkan.
Ia ciptaan tamadun yang masih belum dikenal pasti
dan pembinaannya didorong oleh ketakutan.
Persoalannya, apa yang menakutkan mereka?
Pekan terdekat, Derinkuyu, kelihatan biasa.
Tetapi pada tahun 1963, apabila lantai sebuah rumah dipecahkan oleh tukang,
mereka temui sebuah terowong yang dalam, menuju ke sebuah dunia terbiar.
Sambil berjalan di pekan kecil ini, sukar untuk kita percaya
ada sebuah kompleks bawah tanah purba penuh misteri
yang digali dari batuan dasar betul-betul di bawah kaki saya.
Ini peringatan buat mereka yang klaustrofobia.
Kita akan ke bawah tanah.
Inilah bandar bawah tanah Derinkuyu.
Terdiri daripada beberapa terowong dan bilik batu
sedalam 85 meter di bawah permukaan…
menghasilkan 18 tingkat berisi terowong dan bilik.
Keseluruhan kompleks ini ditakik dengan kapak.
Laluan-laluan sempit
yang kemudiannya melebar ke ruang lebih luas.
Dari dalam, hampir mustahil untuk mengetahui skala tempat ini.
Namun, hampir kesemua kota ini telah dicartakan
dan jika batu antara ruang-ruang ini dialihkan,
kita boleh lihat keratan rentasnya
dan ia benar-benar mengagumkan.
Ia seperti sebuah sarang semut lengkap dengan gua dan terowong bawah tanah
menganjur seluas empat kilometer persegi.
Bagi memastikan pengudaraan yang baik, Derinkuyu dilengkapi 15,000 saluran udara
menyambung tingkat atas dengan permukaan…
dan lebih 50 syaf menegak,
ada antaranya mencecah aras air bumi 85 meter di bawah permukaan.
Dari sinilah ia mendapat namanya.
Derinkuyu bermaksud "telaga dalam."
Kepintaran dan kerumitan seni bina ini amat menakjubkan.
Derinkuyu dipercayai boleh menempatkan sehingga 20,000 orang.
Tapi soalannya,
siapa, bila dan kenapa?
Sukar untuk dapatkan jawapan
kerana Derinkuyu seperti lokasi jenayah yang telah dicemar untuk masa yang lama.
Kawasan ini pernah menempatkan banyak budaya.
Selama berabad-abad, Cappadocia merupakan sebuah kawasan strategik…
…di sepanjang Jalan Sutera legenda yang menghubungkan Asia ke Eropah
sejak zaman Iskandar Agung.
JALAN SUTERA
Sarjana Turkiye, Sevim Tunçdemir,
merupakan pakar terowong Derinkuyu ini dan pelbagai penghuninya.
PENGARAH MUZIUM
Kawasan ini menempatkan banyak peradaban.
Jika kita kira dari awal,
ada Hittite,
kemudian Phrygia, diikuti dengan Parsi,
kerajaan Cappadocia,
Empayar Rom.
Mereka semua pernah tinggal di sini.
Malah ia masih digunakan sehingga zaman Uthmaniyah.
Ketika terowong ini ditemui,
ahli-ahli arkeologi menjumpai artifak dari pengikut Kristian awal
dan di tingkat paling bawah, bilik-bilik mesyuarat sulit
diukir dengan siling berkubah seperti gereja.
Maka, teori asalnya,
yang masih dipegang oleh ramai sejarawan,
adalah terowong-terowong ini
digali oleh penganut Kristian pada abad ketujuh Masihi…
untuk bersembunyi dari puak Arab yang menyerang.
Kisah yang menarik bagi pelancong Barat.
Ia juga salah.
Ekskavasi kemudian menjumpai bukti bahawa kota bawah tanah ini
digunakan seawal abad kelapan sebelum Masihi,
beratus tahun sebelum ketibaan Kristian.
Perkara begini kerap berlaku di mana-mana tapak arkeologi.
Terapat pemahaman berdasarkan teori-teori arkeologi yang diterima pakai
dan berulang kali juga ia didapati salah.
Salah fakta.
Hasil ekskavasi membuktikan kesalahan, tapi masih tak berubah.
Jangan percaya begitu sahaja. Selidik sendiri.
Jangan berharap pada pakar-pakar sahaja.
Banyak peradaban yang menggunakan terowong ini,
tapi saya ingin tahu siapa yang memulakan projek hebat ini?
Bilakah ia dimulakan?
Sejarawan Hüsam Süleymangil telah mengkaji perkara ini selama berpuluh tahun
untuk cuba merungkai asal-usul misterinya.
Apabila melihat Derinkuyu dan kerumitannya, saya hairan.
Pada pendapat awak, bilakah projek ini dimulakan?
Terdapat beberapa teori berbeza…
SEJARAWAN
tapi tiada yang dibuktikan dengan sains.
Okey.
Tiada sebarang maklumat bertulis ditemui.
Tiada bahan organik yang boleh digunakan untuk tentukan pentarikhan.
Ada anggaran?
Setahu saya, tiada.
Itu luar biasa.
Usianya masih lagi misteri besar.
Saya ada teori saya sendiri,
tapi Hüsam mencadangkan tarikh
berdasarkan peradaban terawal yang menggunakan gua ini.
Pada fikiran saya, teori paling munasabah
adalah sekitar abad kelapan sebelum Masihi.
Pada masa itu, kawasan ini
didiami oleh orang Phrygia
yang berada dalam ancaman empayar Assyria.
Kita tahu tentang pergerakan bala tentera Assyria dari tenggara.
Tentera penceroboh ini pastinya menggerunkan mereka.
Tentera Assyria terkenal dengan perbuatan
menyelinap dan menyula banduan dan membakar kanak-kanak hidup.
Berdasarkan rekod kemudian,
ketika penceroboh Assyria menyerang penduduk di lembah ini,
mereka terkejut dengan taktik inovatif lawan mereka.
Mereka menentang tentera Assyria
dengan kaedah perang gerila,
menyerang musuh dari tempat yang tak diduga.
Apabila tentera mula mengejar,
mereka gunakan tempat ini untuk bersembunyi.
Ini strategi tradisional perang gerila.
Terowong yang serupa digali oleh Viet Cong di Vietnam Selatan.
Begitu juga dengan pemberontak Afghanistan
dalam usaha untuk bersembunyi daripada tentera Soviet dan Amerika.
Teori yang mengatakan
terowong-terowong ini digali sebagai pangkalan tentera sulit
disokong oleh salah satu ciri pintar dalam kompleks ini.
Cakera batu gergasi yang boleh diguling
bagi menutup laluan.
Pintu ini dibina dengan diameter sehingga lima kaki
dan berat sehingga setengah tan.
Di permukaan dalamnya terdapat lubang.
Batu pengunci kecil dimasukkan sebagai pemegang untuk menutup pintu
dan ini menghasilkan penghalang yang mencabar bagi musuh.
Namun adakah pintu-pintu ini dibuat oleh orang Phrygia
atau ia telah sedia ada di sana?
Ia dibuat daripada abu mampat yang sama
seperti serombong pari-pari.
Batu lembut yang sama yang membolehkan seseorang untuk menggali tempat ini.
Pintu-pintu ini boleh dikunci bagi memisahkan setiap tingkat,
dan memerlukan kemahiran kejuruteraan sofistikated.
Tapi batu ini lembut
dan penyerang boleh menggunakan tukul besi dan pahat
untuk memecahkannya dengan mudah
dan mensia-siakan usaha pembinaan megalit ini.
Saya tertanya-tanya jika benar ia dicipta untuk menghalang musuh manusia.
Bagi saya, ia tak nampak seperti benteng pertahanan,
tapi lebih kepada kaedah bijak untuk membenarkan privasi
atau menghalang penyebaran api.
Sekalipun tempat ini pada asalnya dibina sebagai pangkalan tentera,
kenapa di sini?
Tiada apa untuk dipertahankan di sini.
Penempatan atas tanah tak wujud
di Derinkuyu sehingga tahun 1830.
Idea tempat ini digunakan untuk bersembunyi dari serangan tentera
langsung tak masuk akal.
Apabila tentera menyerang sesuatu tempat,
mereka merampas dan menguasai tempat tersebut.
Mereka cuma perlu halang pintu dan biar mangsa mati kelaparan.
Jadi, idea ini tak munasabah langsung.
Pada pendapat saya, tak masuk akal apabila sarjana
mendakwa ia dari abad kelapan SM
kerana ia tarikh terawal kita dapati ia digunakan.
Betul.
Tapi kita tak tahu jika mereka pembina tempat ini.
Mungkin ia dah sedia ada.
Mungkin juga, ia masih misteri.
- Ia teori paling munasabah… - Ya.
…tapi tak semestinya betul.
Pentarikhan karbon
masih samar-samar tentang usia kota bawah tanah ini.
Semua cadangan dibuat berdasarkan struktur pada tempoh berbeza.
Rumah yang saya diami tak bermaksud
ia dibina sejurus sebelum saya pindah ke sana.
Tanggapan ini membuatkan saya mempersoalkan pentarikhan terowong ini.
Mungkinkah ia lebih tua,
jauh lebih tua, berbanding teori yang diterima?
Adakah sebab ia dibina bukan untuk bersembunyi daripada serangan tentera
tapi dari sesuatu yang lain?
Di tingkat paling lama, paling dekat dengan permukaan,
ruangnya tak seperti untuk tujuan pertahanan
tapi kehidupan harian.
Kota-kota bawah tanah dibina untuk kehidupan manusia.
Dalam kata lain, kehidupan harian.
Sebab itulah semua sumber tersedia.
Dengan dapur, bilik makanan, ruang keluarga.
Ada bahagian yang digunakan untuk memasak
dan kita tahu mereka cipta serombong kecil.
Di tingkat masuk, terdapat bilik-bilik yang dipanggil kandang.
Haiwan merupakan harta paling berharga buat mereka.
Satu kawasan dikenal pasti sebagai tempat membuat wain,
tempat anggur dilumatkan.
Wain boleh disimpan dengan baik di sini.
Suhunya kekal sederhana,
tak terpengaruh dengan suhu panas atau sejuk di permukaan.
Makanan boleh kekal segar lebih lama di sini.
Jelas sekali Derinkuyu dibina untuk saiz populasi yang besar.
Kubu bawah tanah.
KOMPLEKS GUNUNG CHEYENNE AMERIKA SYARIKAT
Bayangkan semua contoh moden
ruang-ruang bawah tanah luas yang dicipta manusia.
Kompleks Gunung Cheyenne di Colorado.
Rangkaian terowong Dixia Cheng yang digali di bawah Beijing.
PUSAT OPERASI DARURAT PRESIDEN AMERIKA SYARIKAT
Pusat Operasi Darurat Presiden di bawah Rumah Putih.
Tiada satu pun dibina untuk tujuan pertahanan.
Ia dibina sebagai tempat berlindung,
untuk keselamatan seandainya berlaku ancaman dari atas.
Saya percaya itulah yang berlaku…
di Derinkuyu.
Tapi saya turut percaya tempat ini dibina lebih lama
dari jangkaan ahli-ahli arkeologi.
Terdapat bukti yang menunjukkan
Derinkuyu mungkin telah wujud sejak Zaman Ais akhir.
Ini berdasarkan kesan-kesan takikan kapak
pada dinding Derinkuyu.
Satu batu dari Derinkuyu,
ahli arkeologi Turkiye yang menggali dasar sungai purba
menemui beberapa kapak dan peralatan batu
berusia lebih kurang 9500 sebelum Masihi,
penghujung Zaman Ais akhir.
Peralatan yang sama
yang membentuk ruang tertua dan paling cetek Derinkuyu.
Fikirkan tentang ruang separa bawah tanah di Karahan Tepe,
kurang dari 300 batu dari sini
dengan tiangnya yang hampir serupa
dengan bentuk serombong pari-pari Cappadocia.
Memandangkan tiada pihak
yang menolak ruang ini digali pada penghujung Zaman Ais akhir,
tiada sebab kenapa Derinkuyu
tak boleh dibina dalam tempoh yang sama.
Dengan kedalaman dan kerumitan yang dipamerkan Derinkuyu,
sukar untuk kita abaikan bahawa ia sebuah projek yang besar
dan memerlukan usaha luar biasa untuk menggali tempat ini.
Perkara yang menjadikan pencapaian ini lebih menakjubkan
adalah ia bukan satu-satunya kota bawah tanah Cappadocia.
Pada tahun 2013, pekerja pembinaan terjumpa
satu lagi deretan terowong di Nevşehir,
tujuh belas batu dari Derinkuyu.
Kota bawah tanah yang ditemui jauh lebih besar dari Derinkuyu.
Sejak itu, lebih banyak lagi kota bawah tanah ditemui.
Perkara yang menakjubkan di Cappadocia…
ahli arkeologi telah mengenal pasti 36 kota bawah tanah.
Jika diambil kira kompleks dua tingkat,
jumlah itu menjadi 200.
Salah satu kota ini yang terletak lima batu dari Derinkuyu
menyimpan rahsia luar biasa.
Terowong di Kaymakli dibina sedalam lapan tingkat
di kawasan lebih luas daripada Derinkuyu.
Berdasarkan jumlah ruang simpanan yang ditakik di dinding,
ahli arkeologi berpendapat ia boleh memuatkan sehingga 3,500 orang.
Namun, perkara paling menakjubkan boleh ditemui di sini, di tingkat tiga.
Sebuah terowong yang amat panjang.
Ia telah disekat,
tapi ada yang mendakwa terowong ini menghubungkan Kaymakli dengan Derinkuyu.
Jarak garis lurus kira-kira lima batu.
Malah, ahli arkeologi telah mengesahkan
sekurang-kurangnya enam lagi kompleks bawah tanah Cappadocia
bersambung dengan satu sama lain menggunakan laluan yang sama.
Pada pandangan saya, ini mengubah segalanya.
Terowong-terowong berselirat ini bukan sekadar kubu terasing.
Tapi sebahagian daripada projek yang besar dan luas
melibatkan berpuluh-puluh tapak lain di serata kawasan ini.
Tugas ini hanya boleh dilaksanakan oleh peradaban bermotivasi tinggi.
Apakah ancaman yang begitu dahsyat
untuk memaksa seluruh populasi,
mungkin beratus ribu orang, untuk menggali penempatan bawah tanah?
Pastinya ada penjelasan lain mengapa ia dibina,
penjelasan lebih munasabah berbanding bersembunyi daripada tentera musuh.
Jawapannya mungkin terletak pada salah satu mitos tertua rantau ini,
mitos Majusi sejak ribuan tahun lalu.
Ini adalah beberapa darwis terkenal Cappadocia.
Penganut agama yang dipanggil Sufisme.
Salah satu peninggalan budaya kuno Majusi.
Nabi Parsi purba, Zarathustra, mengasaskan agama yang didakwa oleh
beberapa pihak sebagai agama tertua yang masih diamalkan.
Kitabnya merujuk kepada kota bawah tanah seperti Derinkuyu,
memberitahu kita sebab ia dibina dan tentang pembinanya.
Zarathustra menyebut tentang raja dan pengasas tamadun pertama,
lelaki bernama Yima.
Satu hari, sedang Yima berdiri di tebing sungai,
dewa agung Ahura Mazda muncul membawa amaran dan petanda.
Bukan banjir, tapi musim sejuk yang membawa maut.
Ia mengarahkan Yima untuk membina vara, sebuah tempat perlindungan bawah tanah.
Dia perlu membawa lelaki dan wanita serta haiwan terbaik,
dan perlulah sepasang.
Yima juga disuruh menyimpan benih setiap pokok dan buah,
serta bekalan secukupnya sehinggalah musim sejuk itu berakhir.
Oh, ya. Ia turut memberitahu kita
bahawa petanda permulaan musim sejuk itu akan dibawa oleh seekor ular di langit.
Vara seperti dalam mitos ini
amat menyerupai kota-kota bawah tanah yang ditemui di Cappadocia.
Tapi sejarawan enggan melihat bagaimana ia berkait.
Mitos Yima ini antara mitos-mitos
yang ahli arkeologi anggap tak bermakna,
tapi ia menyebut tentang musim sejuk yang dahsyat.
Sepertimana ahli geologi mengesahkan
kejadian banjir besar yang berlaku ketika Younger Dryas,
sama seperti kisah mitos tadi,
mereka turut menyatakan bahawa suhu dunia jatuh mendadak selepas itu.
Benarlah, musim sejuk maut.
Begitu juga butiran yang menghubungkan permulaan musim sejuk itu
dengan ketibaan seekor ular gergasi di langit,
sama seperti ular-ular yang ditemui dalam mitos-mitos Aztek purba
atau Iroquois.
Ular sentiasa dikaitkan dengan bencana.
Ia turut mengingatkan saya pada tiang Göbekli Tepe
yang penuh dengan ukiran ular yang seolah-olah turun dari langit.
Atau ular yang terukir di kuil besar Malta, Ġgantija.
Atau Busut Ular di Amerika Utara.
Tentu sekali ahli arkeologi tak mengaitkan simbol-simbol dan tradisi kuno
dari lokasi-lokasi di seluruh planet,
inikan pula satu peristiwa.
Tapi kita dah lihat bagaimana struktur yang berbeza
dari seluruh dunia
menerima manfaat daripada legasi ilmu purba.
Legasi yang tak diketahui asal-usul.
Implikasi yang menakjubkan ialah semasa Zaman Ais,
sebuah tamadun maju, dengan pengaruhnya menjangkau dunia,
wujud bersama pemburu-pengumpul yang turut hidup pada waktu itu.
Peradaban yang musnah
dalam bencana misteri Younger Dryas.
Adakah semua rujukan kepada ular sebahagian daripada legasi itu juga?
Amaran yang ditinggalkan oleh mereka yang terselamat.
Apa yang saya boleh katakan, manusia spesis yang menghidap amnesia.
Kepala kita dihentam teruk oleh bencana
di penghujung Zaman Ais akhir
sehingga kita lupa babak penting dalam kisah sendiri.
Ini boleh menjadi masalah besar kerana sama seperti mitos-mitos lain,
kisah Yima berakhir dengan amaran jelas dari dewa
bahawa pada suatu hari, malapetaka yang sama akan kembali.
Mungkinkah?
Buat masa yang lama, tiada siapa tahu pencetus banjir,
kebakaran dan suhu yang jatuh mendadak ketika Younger Dryas,
tapi bukti geologi baru mencadangkan kemungkinan yang dahsyat.
Bukti masih boleh dilihat
di landskap tercalar prasejarah Amerika.
Destinasi saya seterusnya.
Saya cukup yakin asal-usul simbol ular
ada kaitan rapat dengan ular-ular di langit
yang kita gelar komet.
Terjemahan sari kata oleh Leia Li